CELEX: 32014R1015
Language: fi
Date: 2014-07-22 00:00:00
Title: Komission delegoitu asetus (EU) N:o 1015/2014, annettu 22 päivänä heinäkuuta 2014 , yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 liitteiden II ja III muuttamisesta sekä komission delegoidun asetuksen (EU) N:o 154/2013 kumoamisesta

27.9.2014   
            
            
               FI
            
            
               Euroopan unionin virallinen lehti
            
            
               L 283/20
            
         KOMISSION DELEGOITU ASETUS (EU) N:o 1015/2014,
   annettu 22 päivänä heinäkuuta 2014,
   yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 liitteiden II ja III muuttamisesta sekä komission delegoidun asetuksen (EU) N:o 154/2013 kumoamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yleisen tullietuusjärjestelmän soveltamisesta ja neuvoston asetuksen (EY) N:o 732/2008 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 978/2012 (1) ja erityisesti sen 5 artiklan 3 kohdan ja 10 artiklan 5 kohdan,
   sekä katsoo seuraavaa:
   
               (1)
            
            
               Asetuksen (EU) N:o 978/2012, jäljempänä ’GSP-asetus’, 4 artiklassa vahvistetaan perusteet tullietuuksien myöntämiselle yleisen tullietuusjärjestelmän, jäljempänä ’GSP-järjestelmä’, yleisen menettelyn mukaisesti.
            
         
               (2)
            
            
               GSP-asetuksen 4 artiklan 1 kohdan a alakohdassa säädetään, että jos Maailmanpankki on kolmena peräkkäisenä vuotena luokitellut maan korkean tulotason tai ylemmän keskitulotason maaksi, sen ei pitäisi saada GSP-järjestelmän mukaisia etuuksia.
            
         
               (3)
            
            
               GSP-asetuksen 4 artiklan 1 kohdan b alakohdassa säädetään, ettei GSP-etuuksia olisi myönnettävä maalle, joka on edunsaajana etuuskohteluun perustuvassa markkinoillepääsyjärjestelyssä, jonka tullietuudet ovat vähintään samantasoiset kuin GSP-järjestelmässä.
            
         
               (4)
            
            
               GSP-asetuksen liitteessä II vahvistetaan luettelo GSP-järjestelmän yleisen menettelyn edunsaajamaista. GSP-asetuksen 5 artiklan mukaan liitettä II on tarkasteltava kunkin vuoden tammikuun 1 päivänä, jotta otetaan huomioon 4 artiklassa vahvisteltuihin perusteisiin liittyvät muutokset. Lisäksi siinä säädetään, että GSP-edunsaajamaalle ja talouden toimijoille on annettava riittävästi aikaa tehdä asiaankuuluvat mukautukset, joita maan aseman muuttuminen GSP-järjestelmässä edellyttää. GSP-järjestelmän soveltamista jatketaan näin ollen vuoden ajan siitä päivästä, jona maan aseman muuttaminen 4 artiklan 1 kohdan a alakohdan perusteella tulee voimaan ja kahden vuoden ajan etuuskohteluun perustuvan markkinoillepääsyjärjestelyn soveltamispäivästä, kuten 4 artiklan 1 kohdan b alakohdassa säädetään.
            
         
               (5)
            
            
               Maailmanpankki on luokitellut Turkmenistanin ylemmän keskitulotason maaksi vuosina 2012, 2013 ja 2014. Turkmenistan ei näin ollen enää täytä 4 artiklan 1 kohdan a alakohdan mukaisia GSP-edunsaajamaan aseman edellytyksiä, joten se olisi poistettava GSP-asetuksen liitteestä II. Päätöstä edunsaajamaan poistamisesta GSP-edunsaajamaiden luettelosta olisi alettava soveltaa vuoden kuluttua päätöksen voimaantulopäivästä. Jotta soveltaminen olisi yhdenmukaista, Turkmenistan olisi poistettava liitteestä II siten, että poistaminen tulee voimaan 1 päivänä tammikuuta 2016.
            
         
               (6)
            
            
               Etuuskohteluun perustuvaa markkinoillepääsyjärjestelyä alettiin soveltaa seuraavien maiden osalta eri päivämääristä vuonna 2013: Peru 1 päivästä maaliskuuta 2013, Kolumbia, Honduras, Nicaragua ja Panama 1 päivästä elokuuta 2013, Costa Rica ja El Salvador 1 päivästä lokakuuta 2013 ja Guatemala 1 päivästä joulukuuta 2013. Jotta voidaan varmistaa, että maiden GSP-aseman muuttumista sovelletaan yhdenmukaisesti ja että toimitaan GSP-asetuksen mukaisesti, Peru, Kolumbia, Honduras, Nicaragua, Panama, Costa Rica, El Salvador ja Guatemala olisi poistettava liitteestä II niin, että poistaminen tulee voimaan 1 päivänä tammikuuta 2016.
            
         
               (7)
            
            
               GSP-asetuksen 9 artiklan 1 kohdassa säädetään kestävää kehitystä ja hyvää hallintoa edistävän erityisen kannustusmenettelyn, jäljempänä ’GSP+’, mukaisten tullietuuksien myöntämistä koskevista kelpoisuusvaatimuksista. Yksi keskeinen vaatimus on, että maan on oltava GSP-edunsaajamaa. GSP+-edunsaajamaiden luettelo vahvistetaan GSP-asetuksen liitteessä III.
            
         
               (8)
            
            
               Koska Costa Rica, Guatemala, El Salvador, Panama ja Peru menettävät GSP-edunsaajamaan aseman, ne eivät enää ole myöskään GSP-asetuksen 9 artiklan 1 kohdan mukaisia GSP+-edunsaajamaita. Nämä maat olisi sen vuoksi poistettava GSP-asetuksen liitteestä III siten, että soveltaminen alkaa 1 päivänä tammikuuta 2016.
            
         
               (9)
            
            
               Asetuksen (EU) N:o 1421/2013 (2) mukaisesti Ecuadorilla ei ole enää GSP-edunsaajamaan asemaa 1 päivästä tammikuuta 2015 lähtien. Tämän seurauksena Ecuador ei GSP-asetuksen 9 artiklan mukaisesti enää ole GSP+-edunsaajamaa ja se olisi poistettava GSP-asetuksen liitteestä III samasta päivästä alkaen.
            
         
               (10)
            
            
               Delegoidun asetuksen (EU) N:o 1421/2013 tultua voimaan 1 päivänä tammikuuta 2014 komission delegoitua asetusta (EU) N:o 154/2013, (3) jossa vahvistettiin liitteen II konsolidoitu versio ja säädettiin Iranin ja Azerbaidžanin poistamisesta GSP-edunsaajamaiden luettelosta, ei enää sovelleta. Sen vuoksi delegoitu asetus (EU) N:o 154/2013 olisi oikeusvarmuuden vuoksi kumottava. Delegoidusta asetuksesta (EU) N:o 1421/2013 poiketen delegoitua asetusta (EU) N:o 154/2013 olisi kuitenkin edelleen sovellettava Azerbaidžaniin ja Iraniin 22 päivään helmikuuta 2014 saakka. Sen vuoksi on tarpeen selventää, että Iranilla ja Azerbaidžanilla oli GSP-edunsaajamaan asema 1 päivästä tammikuuta 201422 päivään helmikuuta 2014,
            
         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 978/2012 muuttaminen
   Muutetaan asetus (EU) N:o 978/2012 seuraavasti:
   
               1)
            
            
               poistetaan liitteessä II seuraavat maat ja niitä vastaavat kirjainkoodit sarakkeista A ja B:
               
                           CO
                        
                        
                           Kolumbia
                        
                     
                           CR
                        
                        
                           Costa Rica
                        
                     
                           GT
                        
                        
                           Guatemala
                        
                     
                           SV
                        
                        
                           El Salvador
                        
                     
                           HN
                        
                        
                           Honduras
                        
                     
                           NI
                        
                        
                           Nicaragua
                        
                     
                           PA
                        
                        
                           Panama
                        
                     
                           PE
                        
                        
                           Peru
                        
                     
                           TM
                        
                        
                           Turkmenistan
                        
                     
         
               2)
            
            
               Muutetaan liite III seuraavasti:
               
                           a)
                        
                        
                           poistetaan seuraava maat ja sitä vastaava kirjainkoodi sarakkeista A ja B:
                           
                                       EC
                                    
                                    
                                       Ecuador
                                    
                                 
                     
                           b)
                        
                        
                           poistetaan seuraavat maat ja niitä vastaavat kirjainkoodit sarakkeista A ja B:
                           
                                       CR
                                    
                                    
                                       Costa Rica
                                    
                                 
                                       GT
                                    
                                    
                                       Guatemala
                                    
                                 
                                       SV
                                    
                                    
                                       El Salvador
                                    
                                 
                                       PA
                                    
                                    
                                       Panama
                                    
                                 
                                       PE
                                    
                                    
                                       Peru
                                    
                                 
                     
         2 artikla
   Kumoaminen
   Kumotaan delegoitu asetus (EU) N:o 154/2013 1 päivästä tammikuuta 2014.
   Poiketen delegoidusta asetuksesta (EU) N:o 1421/2013 kumoaminen tulee Azerbaidžanin ja Iranin osalta voimaan 23 päivänä helmikuuta 2014.
   3 artikla
   Voimaantulo ja soveltaminen
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Asetuksen 1 artiklan 1 kohtaa sovelletaan 1 päivästä tammikuuta 2016.
   Asetuksen 1 artiklan 2 kohdan a alakohtaa sovelletaan 1 päivästä tammikuuta 2015.
   Asetuksen 1 artiklan 2 kohdan b alakohtaa sovelletaan 1 päivästä tammikuuta 2016.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä heinäkuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 303, 31.10.2012, s. 1.
   
      (2)  Komission delegoitu asetus (EU) N:o 1421/2013, annettu 30 päivänä lokakuuta 2013, yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 liitteiden I, II ja IV muuttamisesta (EUVL L 355, 31.12.2013, s. 1).
   
      (3)  Komission delegoitu asetus (EU) N:o 154/2013, annettu 18 päivänä joulukuuta 2012, yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 liitteen II muuttamisesta (EUVL L 48, 21.2.2013, s. 1).